<classify> Akizungumza wakati wa mazoezi ya timu hiyo Dar es Salaam jana, Kerr alisema wachezaji hao wanaweza kuziba upungufu uliojitokeza katika mechi za mwanzo za timu hiyo msimu huu. Huyu Ungando anaonekana ni mchezaji mzuri, naamini ataisaidia sana Simba kuna vitu vidogo anatakiwa abadilike, alisema.Jana Kerr alifanya mechi mazoezi kwa timu hiyo, ambapo kikosi cha Simba A kilicheza dhidi ya timu yao ya vijana. Mechi hii ilikuwa ya kuangalia wachezaji ambao wanaweza kusajiliwa kutoka kikosi cha pili, na pia kuwapima wachezaji wale ambao walikuwa na majeraha ya muda mrefu kama beki Mohammed Faki ambaye namwandaa kwa mechi zijazo.Pia kuna wachezaji hapa wanawania kusajiliwa, nao niliwapa fursa ya kucheza ili kuona uwezo wao, alisema Kerr. Kuhusu Ungando aliyekuwa anacheza soka Kenya, Kerr alisema anafanya majaribio, lakini alivyomuona ni streka mzuri ila anaendelea kumwangalia kwani kuna baadhi ya vitu anataka kuvipima kwake ili aweze kutoa jibu kama atamchukua au la.Kwa upande wake, Ungando alisema anafanya majaribio kwa wiki moja na atamaliza Jumapili wiki hii na kutamba kuwa anaamini kipaji chake kitambeba. Katika mchezo huo wa jana Simba A iliibuka na ushindi wa mabao 2-0 dhidi ya kikosi chao cha B, mabao yaliyofungwa na Brian Majwega na Ungando.  <topic>: MICHEZO 